Batume yategeezezza nti Ntake yamuwandiikira ebbaluwa nga September 29, 2015 n’amutegeeza nti afunye omupunta Stanley Bemba okugenda okupunta ettaka eriri ku 272 poloti 75 ne 83 baggule empenda, n’awandiikira ssentebe w’ekyalo alabirire omulimu.
Batume yategeezezza nti Ntake bye yayogedde mu kakiiko nti kyatwalira aba disitulikiti y’e Wakiso emyezi ebiri okumuwa omupunta okukola ku mirimu gye kikyamu kubanga olunaku lwe yawandiika lwe baamuddamu era ne bamukwasa Bemba akole emirimu gye.
Ku Lwokusatu akakiiko lwe kaatandise okuwuliriza obujulizi okuva mu bantu b’e Wakiso.
Abasajja babiri Moses Kama ne Milton Bukanzi baategeezezza akakiiko nti Ntake yagula ettaka lino erisangibwa e Birongo Kitiko n’abagobako so ng’abamu baalinako ebibanja ate ye Bukanzi alina n’ekyapa kya poloti kwe baamugoba.
Bagamba nti Ntakke alaga ekyapa ekitasalibwangako poloti ndala.
Akakiiko kano akabuuliriza ku mivuyo egiri mu ttaka kaasimbye amakanda ku kkooti e Wakiso okuwuliriza okwemulugunya kw’abantu okumala ennaku ssatu okuva Lwokusatu okutuuka leero (Lwakutaano).
Gaster Lule Ntake naye eggulo yazzeeyo mu kakiiko okulwanirira ettaka lye bamulumiriza nti yaligula mu mankwetu.
Agambye nti yejjusa okuyingira mu mivuyo teyamanya nti ettaka lyagula liriko abantu.
Yasoose kunnyonnyola nti ettaka erirye liri ku bulooka 272 poloti 75 ne 83 era bwe yali agula yasaba Sentoogo amuguze ne poloti 84 n’amutegeeza nti yagirekerawo abantu abaali ku bibanja.
Batume yategeezezza akakiiko nti omupunta eyakola omulimu alabika teyagukola bulungi, n’agamba nti amateeka gamukkiriza okusazaamu lipooti omupunta gye yakola n’atereeza ebyasoba.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn